Abantu Abanengi Okumangalisayo Batshengisela Ezitaladini Besola Izenzo Zika Trump
Women-organized rally denounces the new president's policies on immigration, the environment and women's rights
WASHINGTON — Abantu abanengi okumangalisayo batshengisele ezitaladini ngoMgqibelo besola abathi yizenzo ezimbi zikaMongameli Donald Trump. Abatshengisele eWashington DC, Detroit, indawo ezinengi zeMelika lamanye amazwe bathi uTrump kahloniphi amalungelo abesifazane. Bathi lokhu kwaphuma kumabonakude lapho ayesithi uyenelisa ukwenza akufunayo kwabesifazane. Ukutshengisela lokhu kwenziwe ngelanga lokuqala uTrump engene esikhundleni sikamongameli. Abantu abalodumo abanjengomculi uMadonna, labalingisi abanengi kanye labezombusazwe lozulu baphume ngobunengi babo endaweni ezitshiyeneyo eMelika lakwamanye amazwe besola izenzo zika Trump. Abanye abanjengaye akade besemkhankazweni lo obizwa ngokuthi yiWomen's March on Washington, bagoqela uAlicia Keyes, Scarlett Johansson and lomculi weR&B uMaxwell. Okhankasela abesifazane uGloria Steinem ubengomunye walabo abakhulume lozulu. Kade kugcwele abantu okumangalisayo. Khangela ubone ... Abatshengiselayo kade bethwele amabhakane atshiyeneyo akhonona ngezenzo zika Trump. n​ UTrump kade esesukile eWhite House ngesikhathi abantu abatshengiselayo befika khonangale.